L 307/136
BG
Официален вестник на Европейския съюз
28.11.2022 г.
3.
Държавите членки извършват проверки, съобразно националните си органи и законодателства и в съответствие с международното право, на всички товари към Хаити на техните територии, включително на техните морски пристанища и летища, ако имат информация, която дава достатъчно основания да се смята, че товарът съдържа изделия, чиято доставка, продажба, трансфер или износ са забранени съгласно настоящия член. 4.
Държавите членки докладват своевременно на Комитета по санкциите за нарушения на мерките, посочени в параграфи 1 и 2. 5.
Държавите членки гарантират, че са въведени подходящи мерки за маркиране и водене на регистри за проследяване на оръжия, включително малки оръжия и леки въоръжения, в съответствие с международните и регионалните инструменти, по които те са страни, и за обмисляне на най-добрите начини за оказване на помощ, когато е целесъобразно и по тяхно искане, на съседните държави при предотвратяването и разкриването на незаконен трафик и отклоняване в нарушение на мерките, наложени в параграфи 1 и 2.
Член 2 1.
Държавите членки предприемат необходимите мерки за предотвратяване на влизането или транзитното преминаване през техните територии на лицата, посочени от Комитета по санкциите като отговорни, съучастници или участвали, пряко или непряко, в действия, които заплашват мира, стабилността и сигурността на Хаити, включително, но не само във връзка със: а) участие, пряко или непряко, или оказване на подкрепа за престъпни дейности и насилие с участието на въоръжени групи и престъпни мрежи, които насърчават насилието, включително насилствено набиране на деца за войници от такива групи и мрежи, отвличания, трафик на хора и незаконно превеждане през границата на мигранти, убийства, както и сексуално и основано на пола насилие; б) оказване на подкрепа за незаконен трафик и отклоняване на оръжия и свързани с тях материали или за свързани с тях незаконни финансови потоци; в) действия за, от името на или под ръководството на лице или образувание, посочено във връзка с описана в букви а) и б) дейност, или подпомагането или финансирането му по друг начин, включително чрез пряко или непряко използване на облагите от организирана престъпна дейност, включително облагите от незаконно производство и трафик на наркотици и техни прекурсори, с произход от Хаити или преминаващи транзитно, трафик на хора и незаконно превеждане през границата на мигранти от Хаити или контрабанда и трафик на оръжия за или от Хаити; г) действия в нарушение на оръжейното ембарго или пряко или непряко участие в доставката, продажбата или трансфера, за въоръжени групи или престъпни мрежи в Хаити или като получатели, на оръжия или свързани с тях материали или технически консултации, обучение или помощ, включително финансиране и финансова помощ, свързани с насилствените действия на въоръжени групи или престъпни мрежи в Хаити; д) планиране, ръководене или извършване на действия, които нарушават международното право в областта на правата на човека, или действия, които представляват нарушения на правата на човека, включително свързани с извънсъдебни екзекуции, включително на жени и деца, и извършване на актове на насилие, отвличания, насилствени изчезвания или отвличания с цел откуп в Хаити; е) планиране, ръководене или извършване на действия, свързани със сексуално и основано на пола насилие, включително изнасилване и сексуално робство, в Хаити; ж) възпрепятстване на предоставянето на хуманитарна помощ за Хаити или достъпа до нея, или разпределянето ѝ в Хаити; з) нападения срещу персонал или обекти на мисии и операции на Организацията на обединените нации в Хаити или оказване на подкрепа при такива нападения.
Лицата, обхванати от настоящия параграф, са изброени в приложението.
2.
Параграф 1 не задължава никоя държава членка да отказва на собствените си граждани да влязат на нейна територия.
3.
Параграф 1 не се прилага, когато влизането или транзитното преминаване е необходимо за провеждането на съдебен процес.